Period: Old Babylonian
Genre: Literary
Transliteration:
<SURFACE>
esaŋₓ(|E₂.ŠE|) kalam-ma-ka še sig₉-ge-de₃
e₂ niŋ₂-gur₁₁ kalam-ma-ka niŋ₂ lu-lu-de₃
kur-kur niŋ₂-erim₂ bur₁₂-de₃
ur-saŋ ama-ni-e ur₅-re ba-an-tud {d}nin-sumun₂-na-ke₄
šul-gi ama-ni-e ur₅-re ba-an-tud {d}nin-sumun₂-na-ke₄
tul₂-la₂ a-muš-ša₄ a-šag₄-ga ŋal₂-la-ba
enkud mušen ku₆-bi dab₅-de₃ nunuz-bi de₅-de₅-de₃
ku₆ mušen zag dug₄-dug₄-ga-bi
{gi}uš₂ {gi}henbur sa la₂-la₂-a-bi
ab₂ kug-ge šul {d}suen-na-ka akan amar-e si um-sa₂
ab₂ {u₂}munzer-re {d}nanna-ke₄ ga a-gin₇ um-de₆
nunuz du₈-a ab₂ babbar₂-ra
i₃ hi-a-bi ga hi-a-bi
{d}nanna-a niŋ₂ mu-a a-a {d}en-lil₂-ra tur₃ kug-ta mu-na-ni-in-ku₄-ku₄
ma₂...si um-sa₂
{d}en-lil₂-ra nibru{ki} tum₃-de₃
kisal e₂-kur-ra-ka nesaŋ si sa₂-sa₂-e-de₃
ur-saŋ ama-ni-e ur₅-re ba-an-tud {d}nin-sumun₂-na-ke₄
šul-gi ama-ni-e ur₅-re ba-an-tud {d}nin-sumun₂-na-ke₄
niŋ₂-si-sa₂-e muš nu-tum₂-de₃
niŋ₂-erim₂ na₄ mah nu-me-a engur-ra tab-e-de₃
lu₂ lu₂-ni huŋ-ŋa₂-aš-še₃ nu-di-de₃
e₂-gal du₃-a ki-en-gi-ra-ka
barag ud sud-ra₂ {ŋeš}gu-za za-gin₃-ba šul-gi-re dur₂-ra-ni bi₂-i₃-ŋar
lugal {d}ištaran <unk> ki-en-gi-ra-ka
di kalam-ma kud-de₃ ga-eš₈ kalam-ma bar-re-de₃
iri-me urim₂{ki}e gu₂-bi zi-zi-de₃
ur-saŋ ama-ni-e ur₅-re ba-an-tud {d}nin-sumun₂-na-ke₄
šul-gi ama-ni-e ur₅-re ba-an-tud {d}nin-sumun₂-na-ke₄
ud-ba an-ne₂ ki-en-gi-ra nam bi₂-in-tar <unk> kalam-e gu₃ ba-an-de₂
{d}dil-im₂-babbar-re unkin-ni...um-ta-an-e₃
me-a <unk> <unk> <unk> <unk>...
<unk> <unk> <unk> <unk> <unk>...
lugal...
...an-ki...
kur-re a-ri-a hu-luh...
ud kalam-ma e₃-a am-si am saŋ...
...mah kur kud-de₃ an-ki sud-ra₂...
šul {d}utu-u₃ šag₄ kur-kur-ra-ke₄ si mu-na-an-sa₂-sa₂
kur ki tag-ga ki ŋar-ra-ba
ud nam-he kalam-e us₂-sa-ba
an-ne₂ ki-e ubur-bi bi₂-ib₂-su₃-ud
ab-gin₇ i₃-si₃ kur-ku₄-ba mu-zig₃
kid mah ud he₂-ŋal₂-la ki ba-ši-ib₂-taka₄
he₂-ŋal₂ a-eštub{ku₆} ŋal₂-la bi₂-tak₄
an-ki-e dili im-ši-du-du
kur-re u₂ sikil im-ši-mu₂-mu₂
edin-na-ni u₂ šim he₂-ŋal₂-la-ka ki mu-dar-dar-re
maš₂-anše gud udu hur-saŋ-ŋa₂ im-ta-buluŋ₃-e
ur-saŋ he₂-ŋal₂ gal-gal-la-ke₄
nam-mah-na ka-silim mu-dug₄
za₃-mi₂ a₂ mah gal-gal-la-ŋa₂ šir₃-re hu-mu-pad₃-de₃
{d}ŋeštin-an-na-ke₄ mi₂-e-eš₂ mu-dug₄
ud nam-lugal-še₃ il₂-la-na
{ŋeš}mes zid-gin₇ dalla mu-e₃ a zal-le mu-dug₄
ki-en <unk> kug-ga pa mul mu-sud-e
pa mul-mul-la-na {d}utu-u₃ nam bi₂-in-tar
{ŋeš}mes zid-dam gurun₇ kug mu-un-il₂
šul-gi sipad zid ki-en-gi-ra-ke₄ he₂-ŋal₂ na-sud-e
amar kug ab₂ zid-de₃ a₂ e₃-a
nam-ur-saŋ-še₃ ga zid gu₇-a ga zid gu₇-e
lugal urim₂{ki}ma gud-gin₇ ne₃-ni-a mu-gub
u₃-su-ni-da ki-bala-a-še₃ piriŋ-am₃ ki na-ŋa₂-ŋa₂
{d}nanna-ar mu-na-kur₉ me ki-bi-e gi₄-gi₄-de₃
hul₂-la-da na-dug₄-dug₄ en dumu-saŋ an kug-ga
eš₃-e nibru{ki}še₃ ŋiri₃ im-ma-ab-dab₅-be₂
šeg₁₂ e₂-kur-ra-ka im-ma-da-an-ku₄-ku₄-u₃
a-nun-ke₄-ne mi₂ mu-ni-e-ne
en {d}dili-im₂-babbar₂ an kug-ga ud sud-sud
dumu-saŋ {d}en-lil₂-la₂ me gal-gal-la-kam
hi-li e₂-kur-ra-kam u₆ di-da-ni niŋ₂ dug₃-ga-am₃
eš₃ sikil-la {d}en-lil₂-ra silim-eš₂ mu-na-ni-ib₂-be₂
a-a {d}en-lil₂ en dug₄-ga-na nu-gi₄-gi₄
...diŋir-re-ne me ki-bi-še₃...
iri-ŋa₂ igi mi-ni-il₂ urim₂{ki}ma nam mi-ni-tar <unk>
lugal si-sa₂-a šag₄ kug-ŋu₁₀ bi₂-i₃-pad₃
lugal sipad šul-gi sipad zid hi-li guru₃-am₃
nam dug₃ tar <unk> mu-ni-ib₂ kur ha-ma-da-ab-gurum-e
{d}en-lil₂-le {d}dili-im₂-babbar-ra mu-na-ni-ib₂-gi₄-gi₄
{d}dili-im₂-babbar-re lu₂ šag₄-ge...
me₃-ni-e an...a kur ŋeš-gin₇ he₂-ni-ib₂-gurum-e
sipad zid šul-gi-re ki-bala he₂-gul-e
dima niŋ₂-si-sa₂ iri-ni-a hu-mu-u₃-da-an-ŋal₂
šag₄-ge dug₄-ga {d}nanna-še₃
kur gal {d}en-lil₂-le sag₉-ga ba-ni-gi₄
nibru{ki}ta šeg₁₂ urim₅{ki}ma-ka im-ma-da-an-ku₄-ku₄
šag₄-ge pad₃-da-ni-ir gu₃ mu-na-de₂
{d}en-lil₂-le a₂-ŋal₂ kalam-ma-ka šu mu-ra-ni-in-du₇ šag₄-ge bi₂-in-pad₃-de₃-en
dumu {d}nin-sumun₂-ka lugal sipad šul-gi ŋidru-zu mu-sud-sud
ur₅-gin₇ hu-mu-na-be₂-a-ka
...{d}nanna a₂ mah dug₄-ga-am₃
...
...me-en₃
...me-en₃
...
ud...
...
sipad...
...bi
...kalag-ga
...en₃
...en₃
...
...nin...
uŋ₃-bi <unk> in...
šeg₁₂-bi-še₃ im...<unk>...
za-bi...da pu₂ im-dab₅
eš₂-gar₃-še₃...ni
teš₂-ba nam-gul-le
kur kalam na-mu-da-an-gub-ba-ŋu₁₀-še₃
ki-bala gu₂ mu-da-ŋa₂-ŋa₂-ŋu₁₀-še₃
an ku₃-ga me₃-ni piriŋ-am₃ a₂-tah {ŋeš}tukul-a mu-da-gub
ki-bala alan {d}nanna-še₃ si ma-ab-sa₂-e
kur...
men kug saŋ-ŋa₂...
ŋidru ud sud-ra₂ <unk> e...
{d}en-lil₂-le eš₃-e...
gu₃ kalam-ma...
e₂-kur-ra ki...
...
ŋeštug₃ {d}en-ki-ke₄...
...me-en₃...
sipad zid...he₂-du₇...
{d}nin-sumun₂-ke₄ mu-tud-e-en₃
{d}nin-hur-saŋ-ŋa₂-ke₄ šul-gi šul...
šul an-ne₂ zu mu-še₃ mu-sa₄
nam...šag₄-ta im-ta-e₃...
{d}en-lil₂-le...
nam-lugal-la šu...
{ŋeš}gu-za suhuš gi-na...ŋe₂₆-me-en₃
munus zid ubur kug-ga-na...
agrun kug-ta nam...mu-tar <unk>
...gur₄-ra...
ur-saŋ...
dug₄-ga-na...
ensi₂...
...nam...
an-ne₂ ki gi₄-ba <unk>...he₂-du₇-bi ŋe₂₆-me-en₃...
munus zid absin₃ kug-ga tum₂-ma <unk>...
{d}ezina₂ še ki-e mu-da-ab-si
guru₇-du₆ guru₇-maš sa₂-sa₂ dugud...
še ab-sin₂-na saŋ mu-ti-ni-ib₂-il₂
lu₂...dub-dub-dab₅-ba...
...ur-saŋ...
{ŋeš}enkar...
ki-bala im-ma-an-šum₂
{ŋeš}tukul saŋ mah ki-bala gul-gul
he₂-du₇-bi ŋe₂₆-me-en₃
...daŋal-la šag₄-ta e₃-a-ni...dug₃-ga tar-ra-a
šeš gu₅-li-ŋu₁₀ {d}bil₃-ga-mes
{ŋeš}tukul...
...
za₃-mi₂...
{d}ŋeštin-an-na-ke₄ mi₂-eš₂ mu-dug₄
ur-saŋ he₂-ŋal₂-la tu-da-me
{d}nanna-a nam-he₂-ŋal₂...
ud mu he₂-ŋal₂-la a-ŋi₆...a...
ud tu-da-ŋu₁₀ ud he₂-ŋal₂-la...
ud {d}en-lil₂-le nam tar-ra-a
he₂-ŋal₂ ma-an-tah
...
an-ne₂...
an ki-bi-da...
an-ne₂ he₂-ŋal₂...
an-ne₂ he₂-ŋal₂...
a-nun-na me...
barag he₂-ŋal₂-la...nam he₂-ŋal₂-la...
he₂-ŋal₂ nam-še₃ mu-un-tar-re-eš₂
ur-saŋ nam he₂-ŋal₂-la tar-ra-me-en₃
lugal mu he₂-ŋal₂-la-ka tud-da-me-en₃
sipad zid <unk> he₂-ŋal₂-la...me-en₃
{tug₂}ba₁₃ he₂-ŋal₂-la...<unk>...mu₄
he₂-ŋal₂-la...<unk> <unk>...
{d}en-ki-ke₄...he₂-ŋal₂-la...
...ma-an-šum₂
...mu-da-an-peš-e
...šu he₂-ŋal₂-la-ka
...
{d}dumu-zid {d}ama-ušumgal-an-na
i₃ ga-ar₃ he₂-ŋal₂-la...
eš₃ urim₅{ki}...he₂-ŋal₂...
i₃ ga...
bad₃-bi...ki...
gana₂ zid...
he₂-ŋal₂-le...
urim₂{ki}e...he₂-du₇...
nam-lugal he₂-ŋal₂-la i₃-ak-ke₄-en₃
za₃-mi₂ a₂ mah...
...mu-dug₄
ur-saŋ ne-ni-da du₇-du₇-me-en₃
piriŋ gal me₃-a ni₂ ru-ru-gu₂ kalam-ma...
še-er-zid a₂-ni-da...
{anše}ni-is-ku u₃-su-bi-da...
nemur₂ silig-ga du me huš...
ud kar₂-kar₂ kur-ra...
ur-saŋ kur-ur₂-ra du₇-du₇-me-en₃
durah zid kur-bad₃-da...
am zid ur-mah...
gud huš ki-bala-da...
gud-si <unk> bad₃ gu₂-erim₂-ŋal₂ zu₂ eme-bi...
mir tumu u₁₈-lu sumur-bi...
e₂ ki-bala-ka igi huš...
...sahar-ra...
...gin₇...
muš...
muš...
gud gal...
...
...du₇-du₇-me-en₃...du₇-du₇-me₃-en₃
sipad zid bala-a-ni su₃-ud-ra₂-me-en₃
šul-gi dumu tud-da {d}nin-sumun₂-ka-me-en₃...
za₃-mi₂ a₂ mah gal-gal-la-ŋa₂ šir₃-ra hu-mu-pad₃-de₃
...mi₂-eš₂ mu-un-dug₄
za₃-mi₂...di-da
dub za-gin₃-na...hu-mu-da-gi₄
...ge kug-ga...ib₂-sa₂
...lugal zid...ni-ib₂-zu
...
...<unk>...ga za₃-mi₂ a₂-bi ba...
...diŋir-diŋir mah-bi
...<unk> gu₂ gal-la...<unk>
...a tum₂-ma
...a
...{d}dili-im₂-babbar₂ za₃-mi₂

Cuneiform:
<SURFACE>
𒂍𒊺𒌧𒈠𒅗𒊺𒋛𒄀𒉈
𒂍𒃻𒂵𒌧𒈠𒅗𒃻𒇻𒇻𒉈
𒆳𒆳𒃻𒉈𒊒𒁍𒉈
𒌨𒊕𒂼𒉌𒂊𒄯𒊑𒁀𒀭𒌅𒀭𒎏𒄢𒈾𒆤
𒂄𒄀𒂼𒉌𒂊𒄯𒊑𒁀𒀭𒌅𒀭𒎏𒄢𒈾𒆤
𒇥𒇲𒀀𒈲𒁺𒀀𒊮𒂵𒅅𒆷𒁀
𒍠𒄩𒄷𒄩𒁉𒆪𒉈𒉭𒁉𒊑𒊑𒉈
𒄩𒄷𒍠𒅗𒅗𒂵𒁉
𒄀𒌀𒄀𒆕𒊓𒇲𒇲𒀀𒁉
𒀖𒆬𒄀𒂄𒀭𒂗𒍪𒈾𒅗𒁛𒀫𒂊𒋛𒌝𒁲
𒀖𒌑𒆠𒀭𒋀𒆠𒊑𒀭𒋀𒆠𒆤𒂵𒀀𒁶𒌝𒁺
𒉭𒂃𒀀𒀖𒌓𒌓𒊏
𒉌𒄭𒀀𒁉𒂵𒄭𒀀𒁉
𒀭𒋀𒆠𒀀𒃻𒈬𒀀𒀀𒀀𒀭𒂗𒆤𒊏𒉣𒇬𒆬𒋫𒈬𒈾𒉌𒅔𒆭𒆭
𒈣...𒋛𒌝𒁲
𒀭𒂗𒆤𒊏𒂗𒆤𒆠𒉐𒉈
𒆦𒂍𒆳𒊏𒅗𒉠𒋛𒁲𒁲𒂊𒉈
𒌨𒊕𒂼𒉌𒂊𒄯𒊑𒁀𒀭𒌅𒀭𒎏𒄢𒈾𒆤
𒂄𒄀𒂼𒉌𒂊𒄯𒊑𒁀𒀭𒌅𒀭𒎏𒄢𒈾𒆤
𒃻𒋛𒁲𒂊𒈲𒉡𒁺𒉈
𒃻𒉈𒊒𒎎𒈤𒉡𒈨𒀀𒇉𒊏𒋰𒂊𒉈
𒇽𒇽𒉌𒂠𒂷𒀸𒂠𒉡𒁲𒉈
𒂍𒃲𒆕𒀀𒆠𒂗𒄀𒊏𒅗
𒁈𒌓𒋤𒁺𒄑𒄖𒍝𒍝𒆳𒁀𒂄𒄀𒊑𒂉𒊏𒉌𒉈𒉌𒃻
𒈗𒀭𒅗𒁲<unk>𒆠𒂗𒄀𒊏𒅗
𒁲𒌧𒈠𒋻𒉈𒂵𒆜𒌧𒈠𒁇𒊑𒉈
𒌷𒈨𒋀𒀕𒆠𒂊𒄘𒁉𒍣𒍣𒉈
𒌨𒊕𒂼𒉌𒂊𒄯𒊑𒁀𒀭𒌅𒀭𒎏𒄢𒈾𒆤
𒂄𒄀𒂼𒉌𒂊𒄯𒊑𒁀𒀭𒌅𒀭𒎏𒄢𒈾𒆤
𒌓𒁀𒀭𒉌𒆠𒂗𒄀𒊏𒉆𒉈𒅔𒋻<unk>𒌧𒂊𒅗𒁀𒀭𒌤
𒀭𒀸𒁽𒌓𒊑𒌺𒉌...𒌝𒋫𒀭𒌓𒁺
𒈨𒀀<unk><unk><unk><unk>...
<unk><unk><unk><unk><unk>...
𒈗...
...𒀭𒆠...
𒆳𒊑𒀀𒊑𒀀𒄷𒈛...
𒌓𒌧𒈠𒌓𒁺𒀀𒄠𒋛𒄠𒊕...
...𒈤𒆳𒋻𒉈𒀭𒆠𒋤𒁺...
𒂄𒀭𒌓𒅇𒊮𒆳𒆳𒊏𒆤𒋛𒈬𒈾𒀭𒁲𒁲
𒆳𒆠𒋳𒂵𒆠𒃻𒊏𒁀
𒌓𒉆𒄭𒌧𒂊𒍑𒊓𒁀
𒀭𒉌𒆠𒂊𒁛𒁉𒉈𒌈𒋤𒌓
𒀊𒁶𒉌𒋧𒆳𒆭𒁀𒈬𒍣
𒆤𒈤𒌓𒃶𒅅𒆷𒆠𒁀𒅆𒌈𒋺
𒃶𒅅𒀀𒄞𒄩𒅅𒆷𒉈𒋺
𒀭𒆠𒂊𒀸𒅎𒅆𒁺𒁺
𒆳𒊑𒌑𒂖𒅎𒅆𒊬𒊬
𒂔𒈾𒉌𒌑𒋆𒃶𒅅𒆷𒅗𒆠𒈬𒁯𒁯𒊑
𒈧𒀲𒄞𒇻𒄯𒊕𒂷𒅎𒋫𒉽𒉽𒂊
𒌨𒊕𒃶𒅅𒃲𒃲𒆷𒆤
𒉆𒈤𒈾𒅗𒁲𒈬𒅗
𒍠𒊩𒀉𒈤𒃲𒃲𒆷𒂷𒂡𒊑𒄷𒈬𒅆𒊒𒉈
𒀭𒃾𒀭𒈾𒆤𒊩𒂊𒂠𒈬𒅗
𒌓𒉆𒈗𒂠𒅍𒆷𒈾
𒄑𒈩𒍣𒁶𒈦𒄘𒃼𒈬𒌓𒁺𒀀𒉌𒇷𒈬𒅗
𒆠𒂗<unk>𒆬𒂵𒉺𒀯𒈬𒋤𒂊
𒉺𒀯𒀯𒆷𒈾𒀭𒌓𒅇𒉆𒉈𒅔𒋻
𒄑𒈩𒍣𒁮𒂁𒆬𒈬𒌧𒅍
𒂄𒄀𒉺𒇻𒍣𒆠𒂗𒄀𒊏𒆤𒃶𒅅𒈾𒋤𒂊
𒀫𒆬𒀖𒍣𒉈𒀉𒌓𒁺𒀀
𒉆𒌨𒊕𒂠𒂵𒍣𒅥𒀀𒂵𒍣𒅥𒂊
𒈗𒋀𒀕𒆠𒈠𒄞𒁶𒊊𒉌𒀀𒈬𒁺
𒅇𒋢𒉌𒁕𒆠𒁄𒀀𒂠𒊊𒀀𒀭𒆠𒈾𒂷𒂷
𒀭𒋀𒆠𒅈𒈬𒈾𒆭𒈨𒆠𒁉𒂊𒄄𒄄𒉈
𒄾𒆷𒁕𒈾𒅗𒅗𒂗𒌉𒊕𒀭𒆬𒂵
𒀊𒂊𒂗𒆤𒆠𒂠𒄊𒅎𒈠𒀊𒆪𒁉
𒋞𒂍𒆳𒊏𒅗𒅎𒈠𒁕𒀭𒆭𒆭𒅇
𒀀𒉣𒆤𒉈𒊩𒈬𒉌𒂊𒉈
𒂗𒀭𒀸𒁽𒌓𒌓𒀭𒆬𒂵𒌓𒋤𒋤
𒌉𒊕𒀭𒂗𒆤𒇲𒈨𒃲𒃲𒆷𒄰
𒄭𒇷𒂍𒆳𒊏𒄰𒅆𒂍𒁲𒁕𒉌𒃻𒄭𒂵𒀀𒀭
𒀊𒂖𒆷𒀭𒂗𒆤𒊏𒁲𒂠𒈬𒈾𒉌𒌈𒁉
𒀀𒀀𒀭𒂗𒆤𒂗𒅗𒂵𒈾𒉡𒄄𒄄
...𒀭𒊑𒉈𒈨𒆠𒁉𒂠...
𒌷𒂷𒅆𒈪𒉌𒅍𒋀𒀕𒆠𒈠𒉆𒈪𒉌𒋻<unk>
𒈗𒋛𒁲𒀀𒊮𒆬𒈬𒉈𒉌𒅆𒊒
𒈗𒉺𒇻𒂄𒄀𒉺𒇻𒍣𒄭𒇷𒅍𒀀𒀭
𒉆𒄭𒋻<unk>𒈬𒉌𒌈𒆳𒄩𒈠𒁕𒀊𒃵𒂊
𒀭𒂗𒆤𒇷𒀭𒀸𒁽𒌓𒊏𒈬𒈾𒉌𒌈𒄄𒄄
𒀭𒀸𒁽𒌓𒊑𒇽𒊮𒄀...
𒀞𒉌𒂊𒀭...𒀀𒆳𒄑𒁶𒃶𒉌𒌈𒃵𒂊
𒉺𒇻𒍣𒂄𒄀𒊑𒆠𒁄𒃶𒄢𒂊
𒅗𒄭𒃻𒋛𒁲𒌷𒉌𒀀𒄷𒈬𒅇𒁕𒀭𒅅
𒊮𒄀𒅗𒂵𒀭𒋀𒆠𒂠
𒆳𒃲𒀭𒂗𒆤𒇷𒊷𒂵𒁀𒉌𒄄
𒂗𒆤𒆠𒋫𒋞𒋀𒀊𒆠𒈠𒅗𒅎𒈠𒁕𒀭𒆭𒆭
𒊮𒄀𒅆𒊒𒁕𒉌𒅕𒅗𒈬𒈾𒌤
𒀭𒂗𒆤𒇷𒀉𒅅𒌧𒈠𒅗𒋗𒈬𒊏𒉌𒅔𒌌𒊮𒄀𒉈𒅔𒅆𒊒𒉈𒂗
𒌉𒀭𒎏𒄢𒅗𒈗𒉺𒇻𒂄𒄀𒉺𒍪𒈬𒋤𒋤
𒄯𒁶𒄷𒈬𒈾𒁉𒀀𒅗
...𒀭𒋀𒆠𒀉𒈤𒅗𒂵𒀀𒀭
...
...𒈨𒇷
...𒈨𒇷
...
𒌓...
...
𒉺𒇻...
...𒁉
...𒆗𒂵
...𒇷
...𒇷
...
...𒎏...
𒌧𒁉<unk>𒅔...
𒋞𒁉𒂠𒅎...<unk>...
𒍝𒁉...𒁕𒇥𒅎𒆪
𒂠𒃼𒂠...𒉌
𒌨𒁀𒉆𒄢𒇷
𒆳𒌧𒈾𒈬𒁕𒀭𒁺𒁀𒈬𒂠
𒆠𒁄𒄘𒈬𒁕𒂷𒂷𒈬𒂠
𒀭𒆬𒂵𒀞𒉌𒊊𒀀𒀭𒀉𒈭𒄑𒆪𒀀𒈬𒁕𒁺
𒆠𒁄𒀩𒀭𒋀𒆠𒂠𒋛𒈠𒀊𒁲𒂊
𒆳...
𒃞𒆬𒊕𒂷...
𒉺𒌓𒋤𒁺<unk>𒂊...
𒀭𒂗𒆤𒇷𒀊𒂊...
𒅗𒌧𒈠...
𒂍𒆳𒊏𒆠...
...
𒄑𒉿𒌆𒀭𒂗𒆠𒆤...
...𒈨𒇷...
𒉺𒇻𒍣...𒃶𒌌...
𒀭𒎏𒄢𒆤𒈬𒌅𒂊𒇷
𒀭𒎏𒄯𒊕𒂷𒆤𒂄𒄀𒂄...
𒂄𒀭𒉌𒍪𒈬𒂠𒈬𒄷𒈿
𒉆...𒊮𒋫𒅎𒋫𒌓𒁺...
𒀭𒂗𒆤𒇷...
𒉆𒈗𒆷𒋗...
𒄑𒄖𒍝𒁼𒄀𒈾...𒂷𒈨𒇷
𒊩𒍣𒁛𒆬𒂵𒈾...
𒂍𒉣𒆬𒋫𒉆...𒈬𒋻<unk>
...𒆸𒊏...
𒌨𒊕...
𒅗𒂵𒈾...
𒉺𒋼𒋛...
...𒉆...
𒀭𒉌𒆠𒄄𒁀<unk>...𒃶𒌌𒁉𒂷𒈨𒇷...
𒊩𒍣𒀳𒆬𒂵𒁺𒈠<unk>...
𒀭𒊺𒌁𒊺𒆠𒂊𒈬𒁕𒀊𒋛
𒄦𒇯𒄦𒈦𒁲𒁲𒂂...
𒊺𒀊𒉆𒈾𒊕𒈬𒋾𒉌𒌈𒅍
𒇽...𒁾𒁾𒆪𒁀...
...𒌨𒊕...
𒄑𒂙...
𒆠𒁄𒅎𒈠𒀭𒋧
𒄑𒆪𒊕𒈤𒆠𒁄𒄢𒄢
𒃶𒌌𒁉𒂷𒈨𒇷
...𒂼𒆷𒊮𒋫𒌓𒁺𒀀𒉌...𒄭𒂵𒋻𒊏𒀀
𒋀𒆪𒇷𒈬𒀭𒄑𒉋𒂵𒈩
𒄑𒆪...
...
𒍠𒊩...
𒀭𒃾𒀭𒈾𒆤𒊩𒂠𒈬𒅗
𒌨𒊕𒃶𒅅𒆷𒌅𒁕𒈨
𒀭𒋀𒆠𒀀𒉆𒃶𒅅...
𒌓𒈬𒃶𒅅𒆷𒀀𒈪...𒀀...
𒌓𒌅𒁕𒈬𒌓𒃶𒅅𒆷...
𒌓𒀭𒂗𒆤𒇷𒉆𒋻𒊏𒀀
𒃶𒅅𒈠𒀭𒈭
...
𒀭𒉌...
𒀭𒆠𒁉𒁕...
𒀭𒉌𒃶𒅅...
𒀭𒉌𒃶𒅅...
𒀀𒉣𒈾𒈨...
𒁈𒃶𒅅𒆷...𒉆𒃶𒅅𒆷...
𒃶𒅅𒉆𒂠𒈬𒌧𒋻𒊑𒂠
𒌨𒊕𒉆𒃶𒅅𒆷𒋻𒊏𒈨𒇷
𒈗𒈬𒃶𒅅𒆷𒅗𒌅𒁕𒈨𒇷
𒉺𒇻𒍣<unk>𒃶𒅅𒆷...𒈨𒇷
𒌆𒈨𒃶𒅅𒆷...<unk>...𒌆
𒃶𒅅𒆷...<unk><unk>...
𒀭𒂗𒆠𒆤...𒃶𒅅𒆷...
...𒈠𒀭𒋧
...𒈬𒁕𒀭𒄫𒂊
...𒋗𒃶𒅅𒆷𒅗
...
𒀭𒌉𒍣𒀭𒂼𒃲𒁔𒀭𒈾
𒉌𒂵𒄯𒃶𒅅𒆷...
𒀊𒋀𒀊𒆠...𒃶𒅅...
𒉌𒂵...
𒂦𒁉...𒆠...
𒃷𒍣...
𒃶𒅅𒇷...
𒋀𒀕𒆠𒂊...𒃶𒌌...
𒉆𒈗𒃶𒅅𒆷𒉌𒀝𒆤𒇷
𒍠𒊩𒀉𒈤...
...𒈬𒅗
𒌨𒊕𒉈𒉌𒁕𒌌𒌌𒈨𒇷
𒊊𒃲𒀞𒀀𒉎𒊒𒊒𒄘𒌧𒈠...
𒊺𒅕𒍣𒀉𒉌𒁕...
𒀲𒉌𒄑𒆪𒅇𒋢𒁉𒁕...
𒊊𒌉𒍂𒂵𒁺𒈨𒍽...
𒌓𒃸𒃸𒆳𒊏...
𒌨𒊕𒆳𒌫𒊏𒌌𒌌𒈨𒇷
𒁰𒍣𒆳𒂦𒁕...
𒄠𒍣𒌨𒈤...
𒄞𒍽𒆠𒁄𒁕...
𒄞𒋛<unk>𒂦𒄘𒉈𒊒𒅅𒅗𒅴𒁉...
𒂇𒅎𒍇𒇻𒊨𒁉...
𒂍𒆠𒁄𒅗𒅆𒍽...
...𒅖𒊏...
...𒁶...
𒈲...
𒈲...
𒄞𒃲...
...
...𒌌𒌌𒈨𒇷...𒌌𒌌𒀞𒇷
𒉺𒇻𒍣𒁄𒀀𒉌𒋤𒌓𒁺𒈨𒇷
𒂄𒄀𒌉𒌅𒁕𒀭𒎏𒄢𒅗𒈨𒇷...
𒍠𒊩𒀉𒈤𒃲𒃲𒆷𒂷𒂡𒊏𒄷𒈬𒅆𒊒𒉈
...𒊩𒂠𒈬𒌧𒅗
𒍠𒊩...𒁲𒁕
𒁾𒍝𒆳𒈾...𒄷𒈬𒁕𒄄
...𒄀𒆬𒂵...𒌈𒁲
...𒈗𒍣...𒉌𒌈𒍪
...
...<unk>...𒂵𒍠𒊩𒀉𒁉𒁀...
...𒀭𒀭𒈤𒁉
...<unk>𒄘𒃲𒆷...<unk>
...𒀀𒁺𒈠
...𒀀
...𒀭𒀸𒁽𒌓𒌓𒍠𒊩